Source: https://www.riigiteataja.ee/akt/128122019004
Timestamp: 2020-01-19 09:13:25+00:00
Document Index: 3425664

Matched Legal Cases: ['§ 1', '§ 2', '§ 3', '§ 4', '§ 41', '§ 72', '§ 79', '§ 1', '§ 13', '§ 87', '§ 97', '§ 100', '§ 2', '§ 4', '§ 101', '§ 101', '§ 101', '§ 101', '§ 3', '§ 4', '§ 79', '§ 80', '§ 41', '§ 2', '§ 2', '§ 2']

Erihoolekandeteenuste maksimaalne maksumus, kulude koostisosad ning riigieelarvest makstava tasu maksmise tingimused ja kord – Riigi Teataja
Erihoolekandeteenuste maksimaalne maksumus, kulude koostisosad ning riigieelarvest makstava tasu maksmise tingimused ja kord - sisukord
1 Kulude koosseis
§ 1 Erihoolekandeteenuste kulude koosseis
2 Erihoolekandeteenuste maksimaalne maksumus ja kulude hüvitamine
§ 2 Erihoolekandeteenuste maksimaalne maksumus
§ 3 Kulude hüvitamine erihoolekandeteenuse osutamise alustamisel või lõpetamisel kalendrikuu kestel
§ 4 Kulude tasumine teenuse kasutamata jätmise korral ja kirjaliku teate edastamine
§ 41 Kulude tasumine kasutamata erihoolekandeteenuse koha eest
RT I, 28.12.2019, 4
Vastu võetud 21.12.2015 nr 65
RT I, 29.12.2015, 32
22.12.2016 RT I, 29.12.2016, 22 01.01.2017
12.12.2017 RT I, 15.12.2017, 4 01.01.2018
24.07.2018 RT I, 26.07.2018, 2 01.08.2018
18.12.2018 RT I, 21.12.2018, 33 01.01.2019
19.02.2019 RT I, 27.02.2019, 5 01.04.2019
20.12.2019 RT I, 28.12.2019, 1 01.01.2020
Määrus kehtestatakse sotsiaalhoolekande seaduse § 72 lõike 5 punktide 1–3 ja § 79 lõike 6 alusel.
1. peatükk Kulude koosseis
§ 1. Erihoolekandeteenuste kulude koosseis
(1) Erihoolekandeteenuste maksimaalse maksumuse hulgas kaetakse järgmised kulude koostisosad:
1) personali palga- ja koolituskulu;
2) personali transpordikulu, mis on seotud teenust saavate isikute asjaajamisega;
3) nakkushaiguste ennetamise ja tõrje seaduse § 13 lõike 1 punktis 3 nimetatud isikute tervisekontrolli kulu ja töötajate vaktsineerimise kulu;
4) büroo- ja postitarvete ning sideteenuste kulu.
(2) Igapäevaelu toetamise teenuse puhul kaetakse maksimaalse maksumuse hulgas lisaks lõikes 1 sätestatule järgmised kulude koostisosad:
1) sotsiaalhoolekande seaduse § 87 lõikes 2 sätestatud tegevuste elluviimiseks vajalike vahendite, materjalide, ruumide sisustuse ja muu kulu;
2) teenuseosutaja omandis või kasutuses olevate teenuse osutamise ruumide koristustarvete kulu.
(3) Toetatud elamise teenuse puhul kaetakse maksimaalse maksumuse hulgas lisaks lõikes 1 sätestatule teenust saavate isikute kasutuses olevate ruumide sisustuse ja inventari kulu.
(4) Kogukonnas elamise teenuse ja ööpäevaringse erihooldusteenuse puhul kaetakse maksimaalse maksumuse hulgas lisaks lõikes 1 sätestatule järgmised kulude koostisosad:
1) teenust saavate isikute transpordikulu, mis on seotud tervishoiu-, sotsiaal-, posti-, finants- ja muude teenuste kasutamisega;
2) sotsiaalhoolekande seaduse § 97 lõikes 3 või § 100 lõikes 2 sätestatud tegevuste elluviimiseks vajalike vahendite, materjalide ja muu kulu;
3) teenust saavate isikute hügieenitarvete, riiete ja voodipesu ning nende soetamise ja hooldamisega seotud kulu;
4) teenust saavate isikute käsimüügiravimite ja meditsiinitarvete kulu;
5) teenust saavate isikute kasutuses olevate eluruumide sisustuse kulu;
6) administratsiooniruumide ja nende ruumide, kus viiakse ellu teenuse sisuks olevaid tegevusi, hooldus- ja kommunaalkulu.
(5) Ööpäevaringse erihooldusteenuse puhul kaetakse maksimaalse maksumuse hulgas lisaks käesolevas paragrahvis sätestatule inkontinentsitoodete ning naha kaitse ja puhastamise vahendite kulu.
(6) Kogukonnas elamise teenuse ja ööpäevaringse erihooldusteenuse puhul on teenust saama õigustatud isiku omaosaluse kulude koostisosad:
1) isiku toitlustamise kulu, sealhulgas toitlustamisega seotud personali palgakulu;
2) isiku majutamisega seotud kulud, mida ei ole loetletud lõikes 4, ja majutusega seotud ruumide, mida isik kasutab teiste teenust saavate isikutega ühiselt, sealhulgas tualettruumi, vannitoa ja koridori hooldus- ja kommunaalkulu ning nende ruumide hooldusega seotud personali palgakulu.
2. peatükk Erihoolekandeteenuste maksimaalne maksumus ja kulude hüvitamine
§ 2. Erihoolekandeteenuste maksimaalne maksumus
(1) Sotsiaalhoolekande seaduse §-s 88 nimetatud igapäevaelu toetamise teenust saama õigustatud isikul, kes on suunatud nimetatud teenust saama, on õigus saada igapäevaelu toetamise teenust maksimaalse maksumusega 146 eurot kalendrikuus.
[RT I, 28.12.2019, 1 - jõust. 01.01.2020]
(11) Autismispektriga raske või sügava puudega täisealisel isikul on õigus saada igapäevaelu toetamise teenust maksimaalse maksumusega 1099 eurot kalendrikuus, kui on täidetud kõik järgmised tingimused:
1) tal on toetusvajaduse hindamise käigus tuvastatud pideva ja intensiivse äärmuslikult kahjustava käitumise esinemine;
[RT I, 27.02.2019, 5 - jõust. 01.04.2019]
2) ta vajab oma terviseseisundist tuleneva käitumise eripära tõttu turvaliseks teenuse saamiseks pidevat järelevalvet;
3) talle osutatakse teenust kuni 6-liikmelises kolme tegevusjuhendajaga grupis vähemalt 120 tundi kuus.
[RT I, 15.12.2017, 4 - jõust. 01.01.2018]
(12) Suures mahus hooldust, järelevalvet ja kõrvalabi vajaval raske, sügava, muu täpsustatud või täpsustamata intellektihäirega täisealisel isikul on õigus saada igapäevaelu toetamise teenust maksimaalse maksumusega 52 eurot ööpäevas kuni 23 ööpäeva eest kuus, kui on täidetud kõik järgmised tingimused:
1) isik ei ole ise võimeline sooritama enese eest hoolitsemisega seotud tegevusi ja vajab selles pidevalt kõrvalabi või püsivat tegevuste ülevõtmist tegevusjuhendaja poolt ning nimetatud vajadused on tuvastatud toetusvajaduse hindamise käigus;
2) isik vajab oma terviseseisundist tuleneva eripära tõttu turvaliseks teenuse saamiseks pidevat hooldust ja järelevalvet;
3) isikule osutatakse teenust ööpäev läbi ning majutuseks kasutatav teenuse osutamise koht vastab vähemalt sotsiaalkaitseministri 21. detsembri 2015. a määruse nr 75 „Tervisekaitsenõuded erihoolekandeteenustele ja eraldusruumile” § 4 lõike 3 punktis 1 ja §-s 6 sätestatud nõuetele.
(13) Kui lõikes 12 nimetatud isikule osutatakse teenust vaid päevasel ajal, on isikul õigus saada igapäevaelu toetamise teenust maksimaalse maksumusega 41 eurot päevas, tingimusel et teenuseosutaja võimaldab kasutada teenust vähemalt kümme tundi järjest.
[RT I, 21.12.2018, 33 - jõust. 01.01.2019]
(14) Suures mahus järelevalvet ja kõrvalabi vajaval mõõduka intellektihäirega täisealisel isikul on õigus saada igapäevaelu toetamise teenust maksimaalse maksumusega 35 eurot ööpäevas kuni 23 ööpäeva eest kuus, kui on täidetud kõik järgmised tingimused:
1) isik vajab enese eest hoolitsemisega seotud tegevusi sooritades pidevalt kõrvalabi tegevusjuhendaja poolt;
2) isik vajab oma terviseseisundist tuleneva eripära tõttu turvaliseks teenuse saamiseks pidevat järelevalvet;
(15) Kui lõikes 14 nimetatud isikule osutatakse teenust vaid päevasel ajal, on isikul õigus saada igapäevaelu toetamise teenust maksimaalse maksumusega 28 eurot päevas, tingimusel et teenuseosutaja võimaldab kasutada teenust vähemalt kümme tundi järjest.
(2) Sotsiaalhoolekande seaduse §-s 92 nimetatud töötamise toetamise teenust saama õigustatud isikul, kes on suunatud nimetatud teenust saama, on õigus saada töötamise toetamise teenust maksimaalse maksumusega 123 eurot kalendrikuus.
(3) Sotsiaalhoolekande seaduse §-s 95 nimetatud toetatud elamise teenust saama õigustatud isikul, kes on suunatud nimetatud teenust saama, on õigus saada toetatud elamise teenust maksimaalse maksumusega 217 eurot kalendrikuus.
(4) Sotsiaalhoolekande seaduse §-s 98 nimetatud kogukonnas elamise teenust saama õigustatud isikul, kes on suunatud nimetatud teenust saama, on õigus saada kogukonnas elamise teenust maksimaalse maksumusega 441 eurot kalendrikuus.
(5) Sotsiaalhoolekande seaduse § 101 lõikes 1 nimetatud ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones korraga rohkem kui 12 isikule, on õigus saada ööpäevaringset erihooldusteenust maksimaalse maksumusega 569 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones kuni 12 isikule, on õigus saada ööpäevaringset erihooldusteenust maksimaalse maksumusega 632 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust eraldi toimivates peresarnastes gruppides kuni kümnele isikule, kuid kõige rohkem 30 isikule ühes hoones, on õigus saada ööpäevaringset erihooldusteenust maksimaalse maksumusega 632 eurot kalendrikuus.
(51) Autismispektriga raske või sügava puudega täisealisel isikul on õigus saada ööpäevaringset erihooldusteenust maksimaalse maksumusega 4252 eurot kalendrikuus, kui on täidetud kõik järgmised tingimused:
2) ta vajab oma terviseseisundist tuleneva käitumise eripära tõttu turvaliseks teenuse saamiseks pidevat järelevalvet koos ööpäevaringse majutuse ja toitlustusega;
3) talle osutatakse teenust kuni 6-liikmelises kolme tegevusjuhendajaga grupis.
(6) Sotsiaalhoolekande seaduse § 101 lõikes 2 nimetatud ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones korraga rohkem kui 12 isikule, on õigus saada ööpäevaringset erihooldusteenust maksimaalse maksumusega 838 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones kuni 12 isikule, on õigus saada ööpäevaringset erihooldusteenust maksimaalse maksumusega 911 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust eraldi toimivates peresarnastes gruppides kuni kümnele isikule, kuid kõige rohkem 30 isikule ühes hoones, on õigus saada ööpäevaringset erihooldusteenust maksimaalse maksumusega 911 eurot kalendrikuus.
(61) Sotsiaalhoolekande seaduse § 101 lõikes 3 nimetatud ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones korraga rohkem kui 12 isikule, on õigus saada ööpäevaringset erihooldusteenust maksimaalse maksumusega 852 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust ühes või igas eraldiseisvas hoones kuni 12 isikule, on õigus saada ööpäevaringset erihooldusteenust maksimaalse maksumusega 947 eurot kalendrikuus. Ööpäevaringset erihooldusteenust saama õigustatud isikul, kes on suunatud nimetatud teenust saama hoolekandeasutusse, kus osutatakse ööpäevaringset erihooldusteenust eraldi toimivates peresarnastes gruppides kuni kümnele isikule, kuid kõige rohkem 30 isikule ühes hoones, on õigus saada ööpäevaringset erihooldusteenust maksimaalse maksumusega 947 eurot kalendrikuus.
(7) Sotsiaalhoolekande seaduse § 101 lõikes 5 nimetatud kohtumäärusega hoolekandeasutusse paigutatud täisealisele isikule, kes on suunatud ööpäevaringset erihooldusteenust saama, on osutatava ööpäevaringse erihooldusteenuse maksimaalne maksumus 1966 eurot kalendrikuus.
(8) [Kehtetu - RT I, 15.12.2017, 4 - jõust. 01.01.2018]
(9) [Kehtetu - RT I, 15.12.2017, 4 - jõust. 01.01.2018]
§ 3. Kulude hüvitamine erihoolekandeteenuse osutamise alustamisel või lõpetamisel kalendrikuu kestel
Kui erihoolekandeteenust saama õigustatud isikule hakatakse erihoolekandeteenust osutama või lõpetatakse erihoolekandeteenuse osutamine kalendrikuu kestel, tasutakse maksimaalsest maksumusest nimetatud kalendrikuul osutatud erihoolekandeteenuse eest proportsionaalselt teenuse saamise päevade arvuga.
§ 4. Kulude tasumine teenuse kasutamata jätmise korral ja kirjaliku teate edastamine
(1) Kui isik ei kasuta toetatud elamise teenust, kogukonnas elamise teenust või ööpäevaringset erihooldusteenust rohkem kui kaks kuud järjest statsionaarse tervishoiuteenuse saamise tõttu, tasub Sotsiaalkindlustusamet teenuseosutajale vastava ajavahemiku eest igakuiste arvete ja kirjaliku kinnituse alusel riigi rahastatava osa arvel märgitud ulatuses, kuid kõige rohkem sotsiaalhoolekande seaduse § 79 lõikes 4 sätestatud ulatuses.
(2) Lõikes 1 nimetatud kirjalik kinnitus peab olema esitatud sotsiaalhoolekande seaduse § 80 lõigetes 4–6 sätestatud korras ja nimetatud isikute poolt.
(3) Kui isik esitab teenuseosutajale kirjaliku kinnituse või teate selle kohta, et ta ei kasuta teenust või ei soovi teenust saada suunamisotsuses märgitud tähtaja lõpuni, edastab teenuse osutaja asjakohase teate koos arvega Sotsiaalkindlustusametile.
§ 41. Kulude tasumine kasutamata erihoolekandeteenuse koha eest
Sotsiaalkindlustusamet võib lisaks käesoleva määruse § 2 lõigetes 12–15 sätestatule tasuda kasutamata erihoolekandeteenuse koha kulud erihoolekandeteenuse osutajale, kes osutab teenust § 2 lõigetes 12 ja 14 nimetatud isikutele. Tasumine toimub iga kuu esitatud arvete alusel arvel märgitud ulatuses, kuid kõige rohkem 65 protsenti § 2 lõigetes 12–15 kehtestatud teenuse maksimaalsest maksumusest.